Die Maledive word deur baie gesien as ŉ luukse vakansiebestemming, maar agter die skoonheid van hierdie eilandparadys lê ŉ streng Islamitiese regime. Hierdie ketting van nagenoeg 1 200 eilande het een van die hoogste bevolkingsdigthede ter wêreld, veral op die hoofeiland, Malé. Die hegte samehorige gemeenskappe hou mense fyn dop vir enige tekens van afwykings – wat natuurlik hul geloofskeuse insluit. Alle politici verklaar onverbiddellik dat hulle die Maledive 100% Moslem hou, wat effektief geen spasie vir enige alternatief los nie.
Bid vir die Christene onder die buitelandse werkers sodat hulle goeie getuies van die hoop wat hulle in Christus het, kan wees.